
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 09.02.2010                                                                                       PL-x 198/2009


RAPORT SUPLIMENTAR
asupra proiectului de Lege pentru aprobarea Ordonanţei de urgenţă a Guvernului nr. 198/2008 privind modificarea şi completarea Codului penal
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 198/2008 privind modificarea şi completarea Codului penal, transmis cu adresa nr. PL-x 198 din 18 martie  2009, înregistrată sub nr. 31/359 din 19 martie 2009. 
Potrivit dispoziţiilor art. 75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în condiţiile art. 75 alin. (2) teza a III-a din Constituţia României, republicată.

Consiliul Legislativ a avizat favorabil proiectul de ordonanţă de urgenţă, cu unele observaţii şi propuneri, conform avizului nr. 1289 din 27 octombrie 2008.

  Proiectul de lege are ca obiect de reglementare modificarea dispoziţiilor art.2391 din Codul penal - Cazuri speciale de pedepsire - în sensul prevederii majorării cu jumătate a limitelor pedepselor în cazul săvârşirii infracţiunii de ultraj împotriva unui judecător sau procuror, organ de cercetare penală, expert, executor judecătoresc, poliţist sau jandarm, precum şi în cazul săvârşirii infracţiunilor prevăzute la art.180-183, 189 şi 193 împotriva soţului sau a unei rude apropiate a uneia dintre aceste persoane. Totodată, se are în vedere completarea Codului penal cu un nou articol, art.2721, prin care se incriminează sfidarea organelor judiciare.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 6 octombrie 2009, întocmind raportul iniţial nr. PL-x 198 din 6 octombrie 2009, prin care au supus plenului Camerei Deputaţilor, spre dezbatere şi adoptare, proiectul de Lege pentru respingerea Ordonanţei de urgenţă a Guvernului nr. 198/2008 privind modificarea şi completarea Codului penal.
Plenul Camerei Deputaţilor, în şedinţa din 12 octombrie 2009, în temeiul dispoziţiilor art. 70 din Regulamentul Camerei Deputaţilor, republicat, cu modificările ulterioare, a hotărât retrimiterea iniţiativei legislative Comisiei juridice, în vederea reexaminării şi depunerii unui nou raport.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a reluat dezbaterile asupra acestei iniţiative legislative în şedinţa din 9 februarie 2010.
La lucrările Comisiei a participat, în calitate de invitat, din partea Ministerului Justiţiei, doamna Rodica Constantinovici – secretar de stat.

În urma reexaminării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 198/2008 privind modificarea şi completarea Codului penal, cu amendamentele admise care sunt redate în Anexa la prezentul raport.

Din numărul total de 25 membri ai Comisiei juridice, de disciplină şi imunităţi au participat la dezbateri 15 deputaţi. 
În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                                             PREŞEDINTE,                                                SECRETAR,

                                               Daniel BUDA                                        Gabriel ANDRONACHE

        Consilier,

   Nicoleta Grecu
ANEXĂ

AMENDAMENTE ADMISE:

	Nr.

Crt.
	Text OUG nr. 198/2008
	Text Senat
	Amendamente Comisie

(autorul amendamentului)
	Motivare

	1. 
	
	Titlul Legii: 

Lege pentru aprobarea Ordonanţei de urgenţă a Guvernului nr. 198/2008 privind modificarea şi completarea Codului penal

	Nemodificat.


	

	2. 
	
	ARTICOL UNIC- Se aprobă Ordonanţa de urgenţă a Guvernului nr.198 din 4 decembrie 2008 privind modificarea şi completarea Codului penal, publicată în Monitorul Oficial al României, Partea I, nr.824 din 8 decembrie 2008.
	ARTICOL UNIC- Se aprobă Ordonanţa de urgenţă a Guvernului nr.198 din 4 decembrie 2008 privind modificarea şi completarea Codului penal, publicată în Monitorul Oficial al României, Partea I, nr.824 din 8 decembrie 2008, cu următoarele modificări:
Autor: Comisia juridică.
	Pentru respectarea normelor de tehnică legislativă.

	3. 
	Titlul Ordonanţei:

Ordonanţei de urgenţă a Guvernului nr. 198/2008 privind modificarea şi completarea Codului penal
	Nemodificat.
	Nemodificat.


	

	4. 
	Articol unic - Codul penal al României, republicat în Monitorul Oficial al României, Partea I, nr. 65 din 16 aprilie 1997, cu modificările şi completările ulterioare, se modifică şi se completează după cum urmează:
	   Nemodificat.
	Nemodificat.


	

	5. 
	1. La articolul 239, după alineatul 4 se introduce un nou alineat, alineatul 5, cu următorul cuprins:
"Dacă faptele prevăzute în alin. 1-4 sunt săvârşite împotriva unui judecător sau procuror, organ de cercetare penală, expert, executor judecătoresc, poliţist, jandarm ori militar, limitele pedepsei se majorează cu jumătate."
	Nemodificat.
	- La articolul unic, punctul 1, după alineatul 4 al articolului 239, se introduce un nou alineat, alin. 5, cu următorul cuprins:
"Dacă faptele prevăzute la alin. 1-4 sunt săvârşite împotriva unui judecător sau procuror, organ de cercetare penală, expert, executor judecătoresc, poliţist, jandarm,  militar, avocat ori notar public limitele pedepsei se majorează cu jumătate." 
Autor: deputat Bogdan Ciucă
	

	6. 
	2. Articolul 2391 se modifică şi va avea următorul cuprins:

"Art. 2391: Cazuri speciale de pedepsire

În cazul infracţiunilor prevăzute de art. 180-183, art. 189 şi art. 193, săvârşite împotriva soţului sau a unei rude apropiate a uneia dintre persoanele prevăzute în art. 239 alin. 5, în scop de intimidare sau de răzbunare în legătură cu exercitarea de către aceste persoane a atribuţiilor de serviciu, limitele pedepsei se majorează cu jumătate."

	Nemodificat.
	Nemodificat.


	

	7. 
	3. După articolul 272 se introduce un nou articol, articolul 2721, cu următorul cuprins:

"Art. 2721: Sfidarea organelor judiciare
Întrebuinţarea de cuvinte insultătoare ori gesturi obscene sau ameninţătoare la adresa integrităţii fizice a unui judecător, a unui procuror sau a unui organ de cercetare penală, de către o persoană care participă sau asistă la o procedură care se desfăşoară în faţa instanţei sau a organului de urmărire penală, se pedepseşte cu închisoare de la 3 luni la un an sau cu amendă. Cu aceeaşi pedeapsă se sancţionează întrebuinţarea de cuvinte insultătoare ori gesturi obscene sau ameninţătoare în mod nemijlocit la adresa integrităţii fizice a unui judecător, a unui procuror sau a unui organ de cercetare penală, poliţist sau jandarm, pentru fapte îndeplinite în exerciţiul funcţiei."

	Nemodificat.
	Nemodificat.

